Wat gebeur met die Boland se wegloper-krokodille? | Huisgenoot
Corné Claassen van CapeNature lei die soekspan na die ontsnapte krokodille in die Breërivier. Vanghokke is langs die rivier opgestel, maar in 'n week se tyd is net een krok gehok. Foto's: Corrie Hansen/Gallo Images
Dit moes soos 'n toneel uit 'n monsterfliek gelyk het.
Of die krokodille op 'n teelplaas op die plaas Jan Hoppie naby Bonnievale besef het hulle word aangehou vir velle en vleis, weet 'n mens nou nie. Maar op 'n onlangse Dinsdagaand het 'n paar dosyn van dié oerreptiele besluit hulle kies koers en maak dat hulle wegkom . . .
Daar in die rustige wynland het 'n magdom van die gediertes uit aanhouding ontsnap en in die rigting van die Breërivier, sowat 300 m daarvandaan, geskarrel.